Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 664/13/8806	Košice, 11.11.2013
EEČ : 2-65-340-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Peňažná suma určená na všeobecne prospešné účely: 34,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Kysak pod spisovou značkou ORP-1061/KY-KS-2013.
    v obci XXXXX, okres XXXXX - okolie, od dňa 09. 02. 2013 do 04. 06. 2013 vykonával neoprávnený odber zemného plynu na odbernom mieste XXXXX, XXXXX, a to tak, že prostredníctvom plynomeru č. 595170602094 odoberal zemný plyn v celkovom množstve 3957 m3 zemného plynu napriek tomu, že mu bola dňa 08. 02. 2013 dodávka zemného plynu prerušená a HUP zatvorený, kde následne odberateľ porušil červenú prevádzkovú plombu, vybral oceľovú záslepku a svojvoľne si obnovil dodávku zemného plynu, pričom za uvedené obdobie neplatil žiadne preddavkové platby za plyn, alebo iné platby v súvislosti s používaním zemného plynu, čím tak uvedeným konaním pre spoločnosť SPP - distribúcia, a. s. XXXXX. 825 11  XXXXX, IČO: XXXXX spôsobil vyčíslenú škodu vo výške 546,85 €,

Odôvodnenie: 
       Uznesením povereného policajta Okresného riaditeľstva Policajného zboru XXXXX-okolie, Odbor poriadkovej polície, Obvodného oddelenia PZ v Kysaku, sp. zn. ORP-1061/KY-KS-2013 zo 16. 8. 2013 bolo vznesené obvinenie XXXXX pre prečin krádeže podľa § 212 ods. 2 písm. e/ Trestného zákona na tom skutkovom základe, ako je uvedené vo výrokovej časti tohto uznesenia.

        Preskúmaním spisového materiálu som zistila, že v predmetnej veci sa koná o prečinoch, na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

       Obvinený a poškodený uzavreli dňa 5. 11. 2013 na Okresnom súde XXXXX - okolie za asistencie probačného a mediačného úradníka dohodu o zmieri.

       V rámci vyššie uvedeného konania boli s obvineným a poškodeným vykonané individuálne jednania. Poškodený prehlásil, že si voči obvinenému neuplatňuje žiadnu náhradu škody, nakoľko tá mu bola v celom rozsahu uhradená a  postačuje mu len ospravedlnenie zo strany obvineného.

       Obvinený slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný, svoje konanie oľutoval a poškodenému sa ospravedlnil.
 
       Dňa 5. 11. 2013 obvinený zložil na účet Okresnej prokuratúry XXXXX - okolie peňažnú sumu na všeobecne prospešné účely vo výške 34.- € určenú podľa dohody o zmieri na peňažnú pomoc obetiam trestnej činnosti (túto sumu určil vo výške 100% na pomoc poškodeným trestnými činmi). Táto suma je primeraná závažnosti spáchaného trestného činu.

       Obvinený a poškodený s týmto spôsobom vybavenia veci vyslovili súhlas.

       Obvinený je z miesta trvalého bydliska ako aj od zamestnávateľa hodnotený priaznivo a doposiaľ nebol súdne trestaný.   

       Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.

       Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka